**Ministru kabineta rīkojuma projekta „Grozījumi darbības programmas „Cilvēkresursi un nodarbinātība” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi darbības programmas „Cilvēkresursi un nodarbinātība” papildinājumā” (turpmāk – rīkojuma projekts) ir izstrādāts saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka vadošā iestāde sadarbībā ar Eiropas Savienības struktūrfondu vadībā iesaistītajām institūcijām izstrādā un iesniedz apstiprināšanai Ministru kabinetā darbības programmas papildinājumu, bet attiecīgā atbildīgā iestāde darbības programmas papildinājuma grozījumus. |
| 2. | Pašreizējā situācija un problēmas | 1. Izglītības un zinātnes ministrijas (turpmāk – IZM) pārziņā esošajās darbības programmas „Cilvēkresursi un nodarbinātība” papildinājuma (turpmāk – 1.DPP) 1.2.prioritātes „Izglītība un prasmes” apakšaktivitātēs ir izveidojies pieejamais brīvais finansējums 2 985 936 latu apmērā, tajā skaitā Eiropas Sociālā fonda finansējums 2 466 885 latu apmērā un valsts budžeta finansējums 519 051 latu apmērā, kas atbilstoši Ministru kabineta š.g. 8.maija protokollēmumam (protokols Nr.25 26.§) neietver pēc š.g. 8.maija radušās neatbilstības un pārtraukto līgumu summu:
* 1.2.1.1.1.apakšaktivitātē „Nozaru kvalifikāciju sistēmas izveide un profesionālās izglītības pārstrukturizācija” 156 579,92 latu apmērā, tajā skaitā Eiropas Sociālā fonda finansējums 156 579,92 latu apmērā;
* 1.2.1.1.2.apakšaktivitātē „Profesionālajā izglītībā iesaistīto pedagogu kompetences paaugstināšana” 1 059 055,65 latu apmērā, tajā skaitā Eiropas Sociālā fonda finansējums 900 201,89 latu apmērā un valsts budžeta finansējums 158 853,76 latu apmērā;
* 1.2.1.2.2.apakšaktivitātē „Atbalsts vispārējās izglītības pedagogu nodrošināšanai prioritārajos mācību priekšmetos” īstenošanas kārtību”” 108 933 latu apmērā, tajā skaitā Eiropas Sociālā fonda finansējums 92 592,40 latu apmērā un valsts budžeta finansējums 16 340,60 latu apmērā;
* 1.2.1.1.3.apakšaktivitātes „Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” (turpmāk – 1.2.1.1.3.apakšaktivitāte) pirmajā projektu iesniegumu atlases kārtā 884 560,35 latu apmērā, tajā skaitā Eiropas Sociālā fonda finansējums 641 593,91 latu apmērā un valsts budžeta finansējums 242 966,44 latu apmērā;
* 1.2.1.1.3.apakšaktivitātes otrajā projektu iesniegumu atlases kārtā 1 lata apmērā, tajā skaitā Eiropas Sociālā fonda finansējums 1 lata apmērā;
* 1.2.1.1.4.apakšaktivitātē „Sākotnējās profesionālās izglītības pievilcības veicināšana” 19 156,75 latu apmērā, tajā skaitā Eiropas Sociālā fonda finansējums 16 284,54 latu apmērā un valsts budžeta finansējums 2 872,22 latu apmērā;
* 1.2.1.2.1.apakšaktivitātē „Vispārējās vidējās izglītības satura reforma, mācību priekšmetu, metodikas un mācību sasniegumu vērtēšanas sistēmas uzlabošana” 12 227,13 latu apmērā, tajā skaitā Eiropas Sociālā fonda finansējums 10 394,44 latu apmērā un valsts budžeta finansējums 1 832,70 latu apmērā;
* 1.2.1.2.3.apakšaktivitātē „Vispārējās izglītības pedagogu kompetences paaugstināšana un prasmju atjaunošana” 641 242,14 latu apmērā, tajā skaitā Eiropas Sociālā fonda finansējums 545 056,74 latu apmērā un valsts budžeta finansējums 96 185,40 latu apmērā;
* 1.2.2.4.2.apakšaktivitātē „Atbalsta pasākumu īstenošana jauniešu sociālās atstumtības riska mazināšanai un jauniešu ar funkcionālajiem traucējumiem integrācijai izglītībā” 104 180,52 latu apmērā, tajā skaitā Eiropas Sociālā fonda finansējums 104 180,52 latu apmērā.

IZM ierosina pieejamo brīvo publisko finansējumu 2 985 935 latu apmērā novirzīt 1.2.1.1.3.apakšaktivitātes otrās atlases kārtas īstenošanai, jauniešu bezdarba mazināšanai, lai attiecīgi ar 2012.gada 1.septembri nodrošinātu iespēju uzņemt lielāku izglītojamo skaitu profesionālās izglītības programmās, kas tiek īstenotas viena līdz pusotra gada laikā, tajā skaitā iesaistot jauniešus bezdarbniekus ar zemu izglītības līmeni atbilstoši panāktajai vienošanās ar Labklājības ministriju. Nepieciešamība efektīvi izmantot arodapmācības iespējas, nodrošinot atbalstu jauniešiem viena līdz pusotra gada laikā iegūt darba tirgum nepieciešamu kvalifikāciju, norādīta arī Eiropas Komisijas 2012.gada 29.marta vēstulē Latvijai par īstenojamajiem pasākumiem jauniešu bezdarba problēmas risināšanai (skatīt anotācijas pielikumu).Ņemot vērā minēto, nepieciešams precizēt 1.DPP 1.2.1.pasākuma „Profesionālās izglītības un vispārējo prasmju attīstība” un 1.2.2.pasākuma „Mūžizglītības attīstība un izglītībā un mūžizglītībā iesaistīto institūciju rīcībspējas un sadarbības uzlabošana” tabulu „Finanšu plāns”, precizējot aktivitātēm un apakšaktivitātēm pieejamā finansējuma apmēru.1. Ievērojot, ka Ministru kabineta 2010.gada 2.marta noteikumos Nr.196 „Noteikumi par darbības programmas „Cilvēkresursi un nodarbinātība” papildinājuma 1.2.1.1.1.apakšaktivitāti „Nozaru kvalifikāciju sistēmas izveide un profesionālās izglītības pārstrukturizācija” (turpmāk – noteikumi Nr.196) 8.punktā tiek veikti grozījumi, precizējot 1.2.1.1.1.apakšaktivitātes „Nozaru kvalifikāciju sistēmas izveide un profesionālās izglītības pārstrukturizācija” (turpmāk – 1.2.1.1.1.apakšaktivitāte) projekta maksimālo attiecināmo izmaksu kopsummu, nepieciešams veikt attiecīgus precizējumus 1.DPP 71.punktā, ņemot vērā 1.2.1.1.1.apakšaktivitātei pieejamo finansējumu pēc brīvā pieejamā finansējuma pārdales 1.2.1.1.3.apakšaktivitātes otrajai atlases kārtai, aizstājot vārdus un skaitļus „EUR 3 628 323” ar vārdiem un skaitļiem „EUR 3 405 530”.

Ministru kabineta 2010.gada 28.septembra noteikumu Nr.922 „Noteikumi par darbības programmas „Cilvēkresursi un nodarbinātība” papildinājuma 1.2.1.1.3.apakšaktivitātes „Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” otro projekta iesnieguma atlases kārtu” (turpmāk – MK noteikumi Nr.922) 4.punkts nosaka 1.2.1.1.3.apakšaktivitātes otrās atlases kārtas mērķa grupu – jaunieši vecumā līdz 25 gadiem bez profesionālās kvalifikācijas, kas nesaņem bezdarbnieka pabalstu un nav atbalsta saņēmēji Labklājības ministrijas pārziņā esošo Eiropas Savienības struktūrfondu aktivitāšu ietvaros īstenotajos apmācību vai nodarbinātības pasākumos, kā arī ieslodzījumā esošas personas.Atbilstoši Ministru kabineta 2012.gada 8.maija sēdē (protokols Nr.25 26.§) izskatītā informatīvā ziņojuma „Valsts budžeta virssaistību iespējas Eiropas Savienības struktūrfondu un Kohēzijas fonda 2007.-2013.gada plānošanas perioda aktivitātēs” 1.pielikumā „Virssaistību iespējas 2007.-2013.gada plānošanas perioda ES fondu projektos” noteiktajam par virssaistību piešķiršanu 1.2.1.1.3.apakšaktivitātei, IZM ierosina 1.2.1.1.3.apakšaktivitātes otrās atlases kārtas ietvaros sākot ar 2012.gada rudeni uzņemt lielāku audzēkņu skaitu profesionālās un arodizglītības programmās, kas tiek īstenotas gada vai pusotra gada laikā, iesaistot bezdarbniekus ar zemu izglītības līmeni.1. Atbilstoši Izglītības un zinātnes ministrijas sagatavotajiem grozījumiem MK noteikumos Nr.922, Izglītības un zinātnes ministrija ierosina paplašināt 1.DPP 80. un 81.punktā noteikto 1.2.1.1.3.apakšaktivitātes otrās atlases kārtas mērķa grupu, paredzot ietvert jauniešus vecumā no 17 līdz 25 gadiem bez iepriekš iegūtas profesionālās kvalifikācijas, vai ar iepriekš iegūtu profesionālo kvalifikāciju, bet kuri vismaz vienu gadu pēc profesionālās kvalifikācijas iegūšanas nav darba ņēmēji vai pašnodarbinātie, un kuri var būt reģistrējušies Nodarbinātības valsts aģentūrā kā bezdarbnieki vai darba meklētāji, bet vienlaicīgi nevar būt atbalsta saņēmēji Labklājības ministrijas pārziņā esošo Eiropas Savienības struktūrfondu aktivitāšu ietvaros īstenotajos apmācību vai nodarbinātības pasākumos, t.i. gan apmācību programmas pieteikšanās brīdī, gan arī atbalsta saņemšanas laikā līdz profesionālās kvalifikācijas iegūšanai. Vienlaikus skaidrojam, ka jaunieši bez iepriekš iegūtas profesionālās kvalifikācijas papildus vismaz viena gada laikā pirms uzņemšanas 1.2.1.1.3.apakšaktivitātes ietvaros īstenotajās izglītības programmās nevar būt atbalsta saņēmēji darbības programmas „Cilvēkresursi un nodarbinātība” papildinājuma 1.2.1.1.4.apakšaktivitātes „Sākotnējās profesionālās izglītības pievilcības veicināšana” ietvaros.

Profesionālās izglītības likuma 27.panta pirmā daļa nosaka, ka profesionālās pamatizglītības un arodizglītības programmās persona tiek uzņemta ne agrāk kā tajā kalendārajā gadā, kurā tai aprit 15 gadi. Papildus skaidrojam, ka 1.2.1.1.3.apakšaktivitātes otrās kārtas mērķis ir sākotnējās profesionālās izglītības programmu īstenošanas kvalitātes uzlabošana, tajā skaitā jauniešu ātrākas integrācijas darba tirgū sekmēšana, savukārt 1.2.1.1.4.apakšaktivitātes mērķis ir sākotnējās profesionālās izglītības programmu pievilcības veicināšana jauniešiem.Papildus skaidrojam, ka ņemot vērā Darba likumā noteiktos ierobežojumus personām, kuras ir jaunākas par 18 gadiem (mazāks darba stundu skaits nedēļā, aizliegts virsstundu darbs utt.), jaunietis, kurš mācības uzsāks 15 gadu vecumā pēc profesionālās kvalifikācijas iegūšanas 16-17 gadu vecumā nevar pilnvērtīgi iekļauties darba tirgū. Ievērojot minēto, kā 1.2.1.1.3.apakšaktivitātes otrās atlases kārtas mērķa grupa ir noteikta jaunieši vecumā no 17-25 gadiem, tādējādi nodrošinot, ka atbalsts tiek orientēts uz jauniešiem, kuri pēc kvalifikācijas iegūšanas sasniegs pilngadību un var pilnvērtīgi iekļauties darba tirgū. 17-25 gadu vecumā ierobežojums tai skaitā noteikts, ņemot vērā to, ka pamatskolu pabeigušam jaunietim 15 gadu vecumā primāri būtu jāturpina izglītība vidējās izglītības pakāpē. Papildus skaidrojam, ka 1.2.1.1.4.apakšaktivitātes ietvaros atbalstu mērķstipendiju veidā jaunieši var saņemt atbilstoši Profesionālās izglītības likumā noteiktajam sākot no 15 gadu vecuma Ministru kabineta 2008.gada 21.jūlija noteikumu Nr.578 „Noteikumi par darbības programmas „Cilvēkresursi un nodarbinātība” papildinājuma 1.2.1.1.4.apakšaktivitāti „Sākotnējās profesionālās izglītības pievilcības veicināšana”” 48.2.apakšpunktā minētās darbības ietvaros.Vēršam uzmanību, ka nosakot vecuma ierobežojumu 1.2.1.1.3.apakšaktivitātes otrās atlases kārtas mērķa grupai vienlaikus tiks nodrošināts mērķa grupas sadalījums starp 1.2.1.1.3.apakšaktivitātes otrās atlases kārtu un 1.2.1.1.4.apakšaktivitāti, ņemot vērā atšķirīgo atbalsta piešķiršanas mērķi mērķstipendijas veidā minēto apakšaktivitāšu ietvaros. Ņemot vērā minēto tiek nodrošināts, ka 1.2.1.1.4.apakšaktivitātes ietvaros jaunieši var pretendēt mērķstipendijai sākot ar 15 gadu vecumu, lai turpinātu izglītību vidējās izglītības pakāpē, savukārt 1.2.1.1.3.apakšaktivitātes otrajā atlases kārtā tiek iesaistīti jaunieši vecumā no 17-25 gadiem, ar mērķi veicināt minēto jauniešu integrāciju izglītības sistēmā, lai gada līdz pusotra gada laikā iegūstot profesionālo kvalifikāciju, sekmētu jauniešu ātrāku integrāciju darba tirgū un mazinātu jauniešu bezdarba līmeni. 4) 1.1.1.2.aktivitātes „Cilvēkresursu piesaiste zinātnei” otrās projektu iesniegumu atlases kārtas (turpmāk – 1.1.1.2.aktivitātes otrā atlases kārta) īstenošanai paredzēto finansējumu veido:1. pirmās projektu iesniegumu atlases kārtas ietvaros esošais brīvais pieejamais finansējums 5 316 490 latu apmērā;
2. atbilstoši Ministru kabineta 2012.gada 8.maija sēdē izskatītajā informatīvajā ziņojumā (protokols Nr.25, 26 §) noteiktajam, 1.1.1.2.aktivitātes otrās projektu iesniegumu atlases kārtas īstenošanai paredzēts virssaistību finansējums 4 463 146 latu apmērā.

Skaidrojam, ka 1.1.1.2.aktivitātes otrās projektu iesniegumu atlases kārtas sākotnējais maksimālais projekta attiecināmo izmaksu apmērs tika noteikts, ievērojot to, ka kopējais tās īstenošanai pieejamais finansējums ir 5 316 490 lati, kas bija daudzkārt mazāks nekā pirmās kārtas finansējums 40 266 535 latu apmērā. Tādējādi otrās kārtas projektu ietvaros sākotnēji tika plānots veidot nelielas zinātniskās grupas (3– 8 zinātniskie darbinieki grupā) ar projektu ilgumu līdz 24 mēnešiem, un otrajai atlases kārtai pieejamā ierobežotā finansējuma dēļ projektā plānotās izmaksas galvenokārt novirzot tikai zinātnisko darbinieku darba algām. Ievērojot minēto, ar Ministru kabineta 2011.gada 2.novembra rīkojumu Nr.574 „Grozījumi darbības programmas „Cilvēkresursi un nodarbinātība” papildinājumā” tika samazinātas 1.DPP noteiktās projekta minimālās un maksimālās attiecināmās izmaksas, tās nosakot robežās no 150 000 EUR līdz 300 000 EUR.Vienlaikus ar Ministru kabineta 2012.gada 8.maija sēdes lēmumu (protokols Nr.25, 26 §) tika piešķirtas virssaistības 4,3 miljonu latu apmērā 1.1.1.2.aktivitātes otrās kārtas īstenošanai, tādējādi gandrīz dubultojot otrajai atlases kārtai pieejamo finansējumu. Ievērojot minēto, IZM ierosina aktualizēt 1.DPP noteikto, precizējot 1.1.1.2.aktivitātes otrās atlases kārtas mērķi, atbalsta veidu, finansējuma saņēmēju loku, mērķa grupu, kā arī projekta maksimālās attiecināmās izmaksas, ņemot vērā to, ka tās īstenošanai ir pieejams lielāks finansējuma apmērs, attiecīgi radot iespēju palielināt zinātnisko grupu apmēru un paplašināt attiecināmās izmaksas, salīdzinājumā ar sākotnēji plānoto. Vēršam uzmanību, ka pieejamā finansējuma palielinājums ņemts vērā IZM izstrādājot projektu iesniegumu vērtēšanas kritērijus un tajos noteiktos ierobežojumus zinātniskās grupas apmēram 1.1.1.2.aktivitātes otrajā atlases kārtā, kas ir apstiprināti š.g. 31.maija Uzraudzības komitejas sēdē.Papildus skaidrojam, ka rīkojuma projekts paredz precizēt finansējuma saņēmēju loku 1.1.1.2.aktivitātes ietvaros atbilstoši Zinātniskās darbības likuma 21.panta trešajai daļai, ievērojot, ka valsts zinātnisko institūtu var izveidot kā valsts aģentūru vai atvasinātu publisku personu, kas atrodas izglītības un zinātnes ministra vai attiecīgās nozares ministra pārraudzībā. Ņemot vērā, ka zinātniskais institūts – augstskolas struktūrvienība – nav juridiska persona, kas nevar patstāvīgi iesniegt projekta iesniegumu un slēgt līgumu par projekta īstenošanu, augstskolas struktūrvienība izslēgta no projekta iesniedzēju loka.Vienlaikus informējam, ka 1.1.1.2.aktivitātes otrajā atlases kārtā atbalstu paredzēts sniegt valsts zinātniskās institūcijas pamatdarbībai, kam nav saimniecisks raksturs - zinātniskās grupas izveidei, nodrošinot papildu cilvēkresursu piesaisti zinātnei, jaunu darba vietu izveidei zinātniskajā grupā iesaistītajiem zinātniskajiem darbiniekiem un zinātnisko pētījumu veikšanai atbilstoši valstī noteiktajiem prioritārajiem zinātnes virzieniem fundamentālo un lietišķo pētījumu finansēšanai 2010.–2013.gadā: enerģija un vide (atjaunojamo enerģijas resursu ieguves un izmantošanas tehnoloģijas, klimata izmaiņas samazinošās tehnoloģijas un bioloģiskā daudzveidība), inovatīvie materiāli un tehnoloģijas (informātika, informācijas un signālapstrādes tehnoloģijas, nanostrukturētie, daudzfunkcionālie materiāli un nanotehnoloģijas), nacionālā identitāte (valoda, Latvijas vēsture, kultūra un cilvēkdrošība), sabiedrības veselība (profilakses, ārstniecības, diagnostikas līdzekļi un metodes, biomedicīnas tehnoloģijas), vietējo resursu (zemes dzīļu, meža, pārtikas un transporta) ilgtspējīga izmantošana – jauni produkti un tehnoloģijas. Minētie prioritārie zinātnes virzieni ir noteikti atbilstoši Ministru kabineta 2009.gada 31.augusta rīkojumam Nr.594 „Par prioritārajiem zinātnes virzieniem fundamentālo un lietišķo pētījumu finansēšanai 2010.–2013.gadā”.Ņemot vērā augstāk minēto, nepieciešams precizēt 1.DPP 1.1.1.pasākuma „Zinātnes un pētniecības potenciāla attīstība” 10., 11., 12., 13. un 14. punkta redakcijas.  |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz:1. precizēt 1.DPP 1.2.1.pasākuma „Profesionālās izglītības un vispārējo prasmju attīstība” un 1.2.2.pasākuma „Mūžizglītības attīstība un izglītībā un mūžizglītībā iesaistīto institūciju rīcībspējas un sadarbības uzlabošana” tabulu „Finanšu plāns”, precizējot pieejamā finansējuma apmēru, ņemot vērā 1.DPP apakšaktivitāšu ietvaros esošo neapgūto publisko finansējumu 2 985 935 latu apmērā;
2. precizēt 1.DPP 71.punktu, aizstājot vārdus un skaitļus „EUR 3 628 323” ar vārdiem un skaitļiem „EUR 3 405 530”;
3. precizēt 1.DPP 1.2.1.pasākuma „Profesionālās izglītības un vispārējo prasmju attīstība” 80. un 81.apakšpunktu, paplašinot 1.2.1.1.3.apakšaktivitātes otrās atlases kārtas mērķa grupu, atbilstoši IZM izstrādātajiem grozījumiem MK noteikumos Nr.922;
4. precizēt 1.DPP 1.1.1.pasākuma „Zinātnes un pētniecības potenciāla attīstība” 10., 11., 12., 13. un 14.apakšpunktu, sašaurinot 1.1.1.2.aktivitātes otrās atlases kārtas mērķi, atbalsta veidu, finansējuma saņēmēju loku un mērķa grupu, kā arī palielinot projekta maksimālās attiecināmās izmaksas.
 |
| 5. | Projekta izstrādē iesaistītās institūcijas | IZM. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neierobežo sabiedrības pārstāvju tiesības. |
| 7. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts zinātniskajās institūcijās strādājošie zinātnieki, jaunie zinātnieki un pētnieki.Jaunieši vecumā no 17 līdz 25 gadiem, tai skaitā, jaunieši ar zemu izglītības līmeni, kas var būt reģistrējušies kā bezdarbnieki vai darba meklētāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Rīkojuma projekts šo jomu neskar.  |
| 3. | Tiesiskā regulējuma finansiālā ietekme | Rīkojuma projektam ir pozitīva ietekme, ievērojot to, ka:1. valsts zinātniskajām institūcijām tiek nodrošināta iespēja saņemt Eiropas Sociālā fonda atbalstu jaunu zinātnisko grupu izveidei un pētniecības īstenošanai, lai sekmētu jaunu produktu vai tehnoloģiju izstrādi, kas tiešā veidā veicina Latvijas tautsaimniecības attīstību, vienlaikus sekmējot jaunu darba vietu radīšanu un pētniecības intelektuālā potenciāla attīstību;
2. jauniešiem 17-25 gadu vecumā, tai skaitā, jauniešiem ar zemu izglītības līmeni, kas var būt reģistrējušies kā bezdarbnieki vai darba meklētāji, tiek nodrošināta iespēja saņemt Eiropas Sociālā fonda atbalstu mērķstipendijas veidā profesionālās kvalifikācijas iegūšanai, tādējādi integrējot minētos jauniešus izglītības sistēma un sekmējot ātrāku integrāciju darba tirgū, mazinot jauniešu bezdarba līmeni.
 |
| 4. | Tiesiskā regulējuma nefinansiālā ietekme | Rīkojuma projekts šo jomu neskar. |
| 5. | Administratīvās procedūras raksturojums | Rīkojuma projekts šo jomu neskar. |
| 6. | Administratīvo izmaksu monetārs novērtējums | Rīkojuma projekts šo jomu neskar. |
| 7. | Cita informācija | Nav. |

**Anotācijas III sadaļa – noteikumu projekts šo jomu neskar.**

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar rīkojuma projektu nepieciešams izdarīt grozījumus šādos tiesību aktos: 1. MK noteikumos Nr.922, paredzot kopējā 1.2.1.1.3.apakšaktivitātes otrās projektu iesniegumu atlases kārtas publiskā finansējuma apmēra palielināšanu 1.DPP apakšaktivitāšu ietvaros brīvā pieejamā publiskā finansējuma 2 985 935 latu apmērā, kā arī paredzot mērķa grupas paplašināšanu;
2. Ministru kabineta 2008.gada 21.jūlija noteikumu Nr.578 „Noteikumi par darbības programmas „Cilvēkresursi un nodarbinātība” papildinājuma 1.2.1.1.4.apakšaktivitāti „Sākotnējās profesionālās izglītības pievilcības veicināšana”” grozījumi, paredzot kopējā publiskā finansējuma apmēra samazināšanu par 19 157 latiem, kas tiek novirzīti 1.2.1.1.3.apakašaktivitātes otrās atlases kārtai;
3. Ministru kabineta 2008.gada 5.februāra noteikumu Nr.71 „Noteikumi par darbības programmas „Cilvēkresursi un nodarbinātība” papildinājuma 1.2.1.2.2.apakšaktivitātes „Atbalsts vispārējās izglītības pedagogu nodrošināšanai prioritārajos mācību priekšmetos” īstenošanas kārtību”” grozījumi, paredzot kopējā publiskā finansējuma apmēra samazināšanu par 108 933 latiem, kas tiek novirzīti 1.2.1.1.3.apakašaktivitātes otrās atlases kārtai;
4. Ministru kabineta 2008.gada 30.septembra noteikumu Nr.816 „Noteikumi par darbības programmas „Cilvēkresursi un nodarbinātība" papildinājuma 1.2.1.2.1.apakšaktivitātes „Vispārējās vidējās izglītības satura reforma, mācību priekšmetu, metodikas un mācību sasniegumu vērtēšanas sistēmas uzlabošana”” grozījumi, paredzot kopējā publiskā finansējuma apmēra samazināšanu par 12 227 latiem, kas tiek novirzīti 1.2.1.1.3.apakašaktivitātes otrās atlases kārtai;
5. Ministru kabineta 2009.gada 6.janvāra noteikumu Nr.17 „Noteikumi par darbības programmas „Cilvēkresursi un nodarbinātība” papildinājuma 1.2.1.1.3.apakšaktivitātes „Atbalsts sākotnējās profesionālās izglītības programmu īstenošanas kvalitātes uzlabošanai un īstenošanai” pirmo projektu iesniegumu atlases kārtu” grozījumi, paredzot kopējā publiskā finansējuma apmēra samazināšanu par 884 560 latiem, kas tiek novirzīti 1.2.1.1.3.apakašaktivitātes otrās projektu iesniegumu atlases kārtai;
6. Ministru kabineta 2009.gada 17.februāra noteikumu Nr.150 „Noteikumi par darbības programmas „Cilvēkresursi un nodarbinātība” papildinājuma 1.2.2.4.2.apakšaktivitāti „Atbalsta pasākumu īstenošana jauniešu sociālās atstumtības riska mazināšanai un jauniešu ar funkcionālajiem traucējumiem integrācijai izglītībā”” grozījumi, paredzot kopējā publiskā finansējuma apmēra samazināšanu par 104 181 latiem, kas tiek novirzīti 1.2.1.1.3.apakašaktivitātes otrās atlases kārtai;
7. Ministru kabineta 2009.gada 17.februāra noteikumu Nr.151 „Noteikumi par darbības programmas „Cilvēkresursi un nodarbinātība” papildinājuma 1.2.1.1.2.apakšaktivitāti „Profesionālajā izglītībā iesaistīto pedagogu kompetences paaugstināšana”” grozījumi, tajā skaitā paredzot kopējā publiskā finansējuma apmēra samazināšanu par 1 059 056 latiem, kas tiek novirzīti 1.2.1.1.3.apakašaktivitātes otrās atlases kārtai;
8. Ministru kabineta 2009.gada 9.jūnija noteikumu Nr.521 „Noteikumi par darbības programmas „Cilvēkresursi un nodarbinātība” papildinājuma 1.2.1.2.3.apakšaktivitāti „Vispārējās izglītības pedagogu kompetences paaugstināšana un prasmju atjaunošana”” grozījumi, paredzot kopējā publiskā finansējuma apmēra samazināšanu par 641 242 latiem, kas tiek novirzīti 1.2.1.1.3.apakašaktivitātes otrās atlases kārtai;
9. Ministru kabineta 2010.gada 2.marta noteikumu Nr.196 „Noteikumi par darbības programmas „Cilvēkresursi un nodarbinātība” papildinājuma 1.2.1.1.1.apakšaktivitāti „Nozaru kvalifikāciju sistēmas izveide un profesionālās izglītības pārstrukturizācija”” grozījumi, paredzot kopējā publiskā finansējuma apmēra samazināšanu par 156 580 latiem, kas tiek novirzīti 1.2.1.1.3.apakašaktivitātes otrās atlases kārtai.

Augstāk minētie tiesību akti tiks virzīti apstiprināšanai Ministru kabineta sēdē vienlaikus ar vai pēc izstrādātajiem grozījumiem darbības programmas „Cilvēkresursi un nodarbinātība” papildinājumā.Papildus informējam, ka ir izstrādāts Ministru kabineta noteikumu projekts „Noteikumi par darbības programmas „Cilvēkresursi un nodarbinātība” papildinājuma 1.1.1.2.aktivitātes „Cilvēkresursu piesaiste zinātnei” otro projektu iesniegumu atlases kārtu”, kas tiek virzīts atkārtotai saskaņošanai Finanšu ministrijai un Tieslietu ministrijai.Par iepriekšminēto tiesību akta projektu izstrādi ir atbildīga IZM. |
| 2. | Cita informācija | Nav. |

**Anotācijas V, VI sadaļa – Projekts šo jomu neskar**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Ķīlis

Vizē: Valsts sekretāra vietniece –

Struktūrfondu un starptautisko finanšu

instrumentu departamenta direktore,

valsts sekretāra pienākumu izpildītāja L.Sīka

29.08.2012 11:53

2802

K.Pakšāne

67047764, katrina.paksane@izm.gov.lv